stanford-oval/wikipedia huggingface dataset:
יחסי ארצות הברית – זמביה

| יחסי ארצות הברית – זמביה |
| --- | --- |
ארצות הברית: זמביה


ארצות הברית: זמביה
שטח (בקילומטר רבוע)
9,833,517: 752,618
אוכלוסייה
345,891,750: 21,464,355
תמ"ג (במיליוני דולרים)
27,360,935: 28,163
תמ"ג לנפש (בדולרים)
79,103: 1,312
משטר
רפובליקה נשיאותית פדרלית: רפובליקה

יחסי ארצות הברית–זמביה הם היחסים הדו-צדדיים שבין ארצות הברית של אמריקה לבין רפובליקת זמביה. את היחסים בין שתי המדינות ניתן לאפיין כטובים, ושתי המדינות משתפות פעולה בתחומים שונים. מספר ממשלים אמריקאים שיתפו פעולה באופן הדוק עם נשיא זמביה הראשון, קנת קאונדה, בתקווה למצוא פתרונות לסכסוכים ברודזיה (זימבבואה), אנגולה ונמיביה. כמו כן, ארצות הברית משתפת פעולה באופן הדוק עם ממשלת זמביה כדי להביס את מגפת האיידס בזמביה כדי לקדם את הצמיחה הכלכלית ופיתוח המדינה, וכן על מנת לסייע לרפורמה פוליטית. ארצות הברית תומכת גם במאמצי הממשלה ומלחמתה בשחיתות. בתחום הכלכלי, זמביה נהנית מחוק הצמיחה וההזדמנות האפריקאית (AGOA) שחוקקה ארצות הברית בשנת 2000. ממשלת ארצות הברית מספקת סיוע טכני ותמיכה אחרת המנוהלת על ידי מחלקת המדינה, הסוכנות האמריקאית לפיתוח בינלאומי, המרכזים לבקרת מחלות ומניעתן, מחלקת האוצר, מחלקת ההגנה וחיל השלום. מרבית הסיוע האמריקאי ניתן באמצעות תוכנית החירום של נשיא ארצות הברית למלחמה באיידס (PEPFAR), בתמיכה במאבק נגד נגיף ה-HIV.
בנוסף לתמיכה בפרויקטי פיתוח, ארצות הברית סיפקה סיוע משמעותי במזון בתקופות בצורת והצפות באמצעות תוכנית המזון העולמית (WFP) והיא התורמת העיקרית לתוכניות לפליטים בזמביה באמצעות נציבות האו"ם לפליטים.
הסוכנות האמריקנית לפיתוח בינלאומי (USAID)

בשנת 2007, עלה היקף הסיוע האמריקאי לזמביה על 259 מיליון דולר. התוכנית של USAID בזמביה כללה מעל 116 מיליון דולר לתוכניות למלחמה באיידס, בהן השתמשו במימון PEPFAR ו-11 מיליון דולר למאבק בשחיתות והגדלת הסחר במסגרת תוכנית MCA. בנוסף לתוכניות הממומנות באמצעות PEPFAR, יוזמת המלריה של הנשיא, ותוכנית סף החשבון של המילניום, בתוכנית USAID בזמביה תמכו בהדרכה וסיוע טכני לקידום צמיחה כלכלית באמצעות סחר והשקעות; יצירת הזדמנויות לבריאות, חינוך ושיפור החיים; והקטנת השפעת של האיידס.
חיל השלום

הסכם שהזמין את חיל השלום לפעול בזמביה נחתם על ידי ארצות הברית וזמביה ב-14 בספטמבר 1993. קבוצת המתנדבים הראשונה הושבעה ביום 7 באפריל 1994. תוכנית חיל השלום בזמביה המשיכה לגדול עם למעלה מ־200 מתנדבים אמריקאים שפועלים לקידום פיתוח בר-קיימא באמצעות פעילויותיהם בניהול משאבי טבע חקלאיים, בריאות ותברואה, חינוך כפרי וסיוע הומניטרי. המתנדבים פועלים בכל תשעת המחוזות של זמביה כדי לבנות את היכולת המקומית לנהל חוות דגים משפחתיות, לפתח פרדיגמה חדשנית באמצעות טכנולוגיות מתאימות, לקדם ביטחון תזונתי ולקדם פרקטיקות ניהול משאבים, ליישם רפורמות בריאות בכפרים ולסייע במניעת התפשטות האיידס באמצעות השתתפות ב-PEPFAR. המתנדבים גרים בעיקר בכפרים באזורים מרוחקים של המדינה ללא מים זורמים, חשמל או שירותים אחרים.
פגיעה בהומוסקסואלים

בדצמבר 2019 דווח כי ארצות הברית החזירה את השגריר שלה בזמביה לאחר שורת הרשעות של גברים שנידונו למאסר בזמביה בגין מעשים הומוסקסואליים בהסכמה. נשיא זמביה אדגר לונגו הכריז על השגריר דניאל לואיס פו כאישיות בלתי רצויה מכיוון שמתח ביקורת על פסק הדין תוך שהוא מאשים את זמביה בכך שלא פעלה נגד ניכוס שגוי של סיוע בינלאומי.
יחזקאל לופבן

| --- | --- |

 לידה:  19 באוגוסט 1929 י"ג באב תרפ"ט תל-אביב, פלשתינה (א"י) 
 פטירה:  7 במרץ 2008 (בגיל 78) כ"ט באדר א' תשס"ח תל אביב-יפו, ישראל 
 מדינה:  ישראל 
 מקום קבורה:  בית העלמין ירקון 
 שם עט:  עדו סתר, זאב חצות 
 מקום לימודים:  בית החינוך ע"ש א"ד גורדון, תיכון חדש 
 שפות היצירה:  עברית 
 
יחזקאל (חזי) לוּפְבַּן (19 באוגוסט 1929 -  6 במרץ 2008), שנודע בשם העט "עידו סתר", היה עיתונאי וסופר עברי.
מספריו > בשמו

איש יוצא אל אחיו: שליחותו של גיורא יוספטל אל היהודים, עם עובד, תשכ"ח, 1967
לוי אשכול, (עם יצחק ערמון), עם עובד, תשכ"ה
כולם רוצים להיות גדולים: שירים וסיפורים לילדים (ערך יחד עם שלמה טנאי), 1970
מספריו > בשם העט עידו סתר > סדרת תוכידס

תוכידס מופיע
תוכידס מוריד גשם
תוכידס מוכר עיתונים
תוכידס משגע פילים
תוכידס מחשמל גנבים
תוכידס מתקן כבישים
תוכידס מנקה ארובות
תוכידס מלמד ריקודים
מספריו > בשם העט עידו סתר > סדרת עוז יעוז

עוז יעוז נגד תניני פרעה
עוז יעוז נגד רוצחי קנדי
עוז יעוז נגד החבלן המרקד
עוז יעוז נגד השליח הסיני
עוז יעוז נגד קואן הקטלן
עוז יעוז נגד סאלים חאג'ידא
מספריו > בשם העט עידו סתר > סדרת המרובע הכחול

יצאה בהוצאת עמיחי
חבורת המרובע הכחול
חבורת המרובע הכחול ופרשת הפורץ הענק
לקריאה נוספת

אלי אשד, מטרזן ועד זבנג - הסיפור של הספרות הפופולרית העברית, הוצאת בבל, 2002, עמ' 48–60, 134–139.
אוריאל אופק, תנו להם ספרים, הוצאת ספרית פועלים, 1983, עמ' 207–209
הערות שוליים

↑  השיר באתר "זמרשת"
↑  העולם המופלא של מ. אריה, באתר המולטי יקום של אלי אשד, ‏31 במאי 2004
↑  "ביקשתי אש" באתר שירונט
| --- | --- |
בקרת זהויות :  NLI: 987007306972705171  GND: 1067890580  ISNI: 0000 0000 5477 5187  LCCN: nr2002009346  MusicBrainz: a1f2a35a-4520-4d02-b0bc-918d2c64ad07  VIAF: 7299524   WorldCat (עם VIAF): 7299524
ישרים מקבילים

זוג ישרים מקבילים, a ו-b, נחתכים על ידי ישר שלישי, t
ישרים מקבילים הם ישרים הנמצאים באותו מישור ואינם נחתכים (נפגשים).
אקסיומת המקבילים שהיא אחת האקסיומות של הגאומטריה האוקלידית, קובעת כי "דרך נקודה מחוץ לישר ניתן להעביר ישר אחד ויחיד שמקביל לישר הנתון". גאומטריות לא אוקלידיות מחליפות אקסיומה זו באקסיומות אחרות:
בגאומטריה ההיפרבולית מוחלפת אקסיומת המקבילים באקסיומה: "דרך כל נקודה שמחוץ לישר עוברים לפחות שני ישרים מקבילים לישר זה". מכך נובע כי דרך כל נקודה שמחוץ לישר עוברים אינסוף ישרים מקבילים לישר זה.
בגאומטריה הספירית, שאותה פיתח ברנהרד רימן, מוחלפת אקסיומת המקבילים באקסיומה: "דרך נקודה מחוץ לישר לא ניתן להעביר ישר מקביל לישר הנתון".
תכונות של ישרים מקבילים בגאומטריה האוקלידית

כל הנקודות על ישר נתון נמצאות באותו מרחק מהישר המקביל לו.
כאשר ישר חותך זוג ישרים מקבילים, נוצרות זוויות מתאימות אשר שוות זו לזו (בציור שלפנינו: הזוויות המסומנות באות  \beta \  ונמצאות בצדו האחד של הישר החותך)
כאשר ישר חותך זוג ישרים מקבילים, הזוויות הסמוכות שנוצרות משלימות זו את זו ל-180 מעלות (בציור שלפנינו: הזוויות המסומנות באותיות  \beta \  ו- \theta \ ).
השיפועים של הישרים המקבילים שווים. בהצגה וקטורית של הישרים וקטורי הכיוון שלהם בעלי אותו כיוון, כלומר שווים עד כדי הכפלה בסקלר.
מצולעים אחדים מתאפיינים בקיומן של צלעות מקבילות:
במקבילית יש שני זוגות של צלעות מקבילות. מלבן, מעוין וריבוע הם מקרים פרטיים של מקבילית, ולכן גם בכל אחד מהם יש שני זוגות של צלעות מקבילות.
בטרפז יש זוג אחד של צלעות מקבילות.
במצולע משוכלל שמספר צלעותיו זוגי, כל צלע מקבילה לצלע הנגדית.
יחס טרנזטיבי

ישרים מקבילים מקיימים יחס טרנזיטיבי כלומר אם ישר a מקביל לישר b וישר b מקביל לישר c, אז ישר a מקביל לישר c.
זוויות בין שני ישרים מקבילים הנחתכים על ידי ישר שלישי > זוויות חד-צדדיות

זוויות חד-צדדיות הן שתי זוויות שנכלאות על ידי שני ישרים וישר החותך אותם, כאשר שתי הזוויות הן מאותו צד של הישר החותך, אך מצדדים שונים של שני הישרים הנחתכים. כאשר שני הישרים הנחתכים הם ישרים מקבילים, סכום הזוויות החד-צדדיות הוא 180 מעלות (ברדיאנים  \pi ).
זוויות בין שני ישרים מקבילים הנחתכים על ידי ישר שלישי > זוויות חד-צדדיות > הוכחה

ההוכחה נובעת מהאקסיומה החמישית של אוקלידס, אקסיומת המקבילים. על פי האקסיומה, כל שני ישרים שהזוויות הנכלאות מצד אחד שלהן קטנות מסכום שתי זוויות ישרות (180 מעלות), אם יוארכו מספיק בצד זה, יפגשו לבסוף, כלומר הם אינם מקבילים.
מהאקסיומה נובע כי אם ורק אם סכום הזויות האלו היה 180 מעלות, הם היו מקבילות (אם הן יותר מ-180, בצד השני הן פחות מ-180 ולכן רק אם הן 180 בדיוק).
מכך ניתן להוכיח כי כל שני ישרים מקבילים כולאים ביניהם זוויות של 180 מעלות, אחרת הם אינם מקבילים.
זוויות בין שני ישרים מקבילים הנחתכים על ידי ישר שלישי > זוויות חד-צדדיות > שימוש

זוויות חד-צדדיות משמשות להגדרה של זוויות מתאימות, זוויות מתחלפות (ראו להלן), זוויות שוק בטרפז שווה-שוקיים, ועוד.
זוויות בין שני ישרים מקבילים הנחתכים על ידי ישר שלישי > זוויות מתאימות

זוויות מתאימות הן שתי זוויות הנוצרות משני ישרים הנחתכים על ידי ישר שלישי, כאשר שתי הזוויות הן מאותו צד של החותך ושל שני הישרים הנחתכים. כאשר שני הישרים הנחתכים הם ישרים מקבילים, זוויות מתאימות שוות זו לזו.
זוויות בין שני ישרים מקבילים הנחתכים על ידי ישר שלישי > זוויות מתאימות > הוכחה

נתבונן בציור משמאל.
\alpha +\gamma =180^{\circ } (זוויות צמודות)
\beta +\gamma =180^{\circ } (זוויות חד-צדדיות)
\alpha =180^{\circ }-\gamma  (חישוב)
\beta =180^{\circ }-\gamma  (חישוב)
\alpha =\beta
מש"ל.
זוויות בין שני ישרים מקבילים הנחתכים על ידי ישר שלישי > זוויות מתחלפות

זוויות מתחלפות הן שתי זוויות הנוצרות משני ישרים הנחתכים על ידי ישר שלישי, וכל אחת מהן נמצאת בצד אחר של הישר החותך ובצד אחר של שני הישרים הנחתכים. נהוג לחלק את הזויות המתחלפות לשני זוגות של זוויות מתחלפות פנימיות (לדוגמה זוויות  \alpha ,\beta  בציור) ושני זוגות של זוויות מתחלפות חיצוניות. כאשר שני הישרים הנחתכים הם ישרים מקבילים, הזוויות המתחלפות שוות זו לזו.
זוויות בין שני ישרים מקבילים הנחתכים על ידי ישר שלישי > זוויות מתחלפות > הוכחה

נתבונן בזוויות  \alpha ,\beta ,\gamma  בציור.
\alpha +\gamma =180^{\circ } (זוויות חד-צדדיות)
\beta +\gamma =180^{\circ } (זוויות צמודות)
\alpha =180^{\circ }-\gamma  (חישוב)
\beta =180^{\circ }-\gamma  (חישוב)
\alpha =\beta
מש"ל.
ראו גם

אקסיומת המקבילים
זוויות צמודות
\alpha +\beta =180^{\circ }
ניתן להוכיח כי  \alpha =\beta  באמצעות יחס השלמה ל- 180^{\circ } עם  \gamma .
ניתן להוכיח כי  \alpha =\beta  באמצעות היחסים ביניהם ל \gamma .
כריסטיאן וירט

| --- | --- |

 לידה:  24 בנובמבר 1885 Balzheim, הרפובליקה הפדרלית של גרמניה 
 נרצח:  26 במאי 1944 (בגיל 58) Municipality of Hrpelje-Kozina, סלובניה 
 מדינה:  גרמניה הנאצית 
 כינוי:  Christian der Grausame, Stuka, Stuka, Christian the Terrible, The Wild Christian 
 השתייכות:  צבא הקיסרות הגרמנית 
 תקופת הפעילות:  מ-1910 
 דרגה:  שטורמבאנפיהרר 
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 צלב הברזל 
 
כריסטיאן וירט
כריסטיאן וירט (בגרמנית: ‏Christian Wirthקובץ:Christian Wirth.ogg‏Ⓘ‏;‏ 24 בנובמבר 1885 – 26 במאי 1944), היה קצין באס אס טוטנקופף ואחד הארכיטקטים המובילים של התוכנית להשמדת יהודי פולין. כריסטיאן שימש כמפקדה של מחנה ההשמדה בלז'ץ בין דצמבר 1941 לאוגוסט 1942 ולאחר מכן קודם כהמפקח הכללי על מחנות ההשמדה של מבצע ריינהרד. טרם לכך עבד וירט במבצע אותנסיה, שם קיבל את ההשראה לרצח היהודים באמצעות גז רעיל. בעקבות הקיצוניות והאכזריות שלו כלפי קורבנותיו והאנשים שנמצאו תחת פיקודו זכה לכינוי 'כריסטיאן האכזרי' ו-'כריסטיאן הנורא'. פרנץ זוכומל, אחד מאנשי האס אס בטרבלינקה העיד על וירט:
"בתפקידי במחנות טרבלינקה וסובידור, אני זוכר שאת וירט באכזריות, רשעות וחוסר רחמים לא ניתן היה לעקוף. לפיכך כינינו אותו 'כריסטיאן הנורא' ו-'כריסטיאן הפרעי' (...). ההתעללות של וירת הייתה כה גדולה שאני באופן אישי ראיתי בזה הפרעה נפשית. אילו רק היה למישהו אומץ להרוג את וירט, אז מבצע ריינהרד היה קורס. ברלין לא הייתה מוצאת עוד מישהו עם כזאת פנאטיות לרשעות ונבזות."
חלקו בשואה

וירט נחשב למומחה רצח בגזים, אחד מאנשי "מבצע אותנסיה", ומאנשי המפתח ב"מבצע ריינהרד". לאחר תחילת ההשמדה בטרבלינקה ביולי 1942, התמנה כריסטיאן וירט למפקח הראשי על שלושת המחנות שנכללו במבצע ריינהרד - טרבלינקה, סוביבור ובלז'ץ.
בעת שהותו במחנה בלז'ץ, ניסה וירט למצוא את השיטה היעילה והמהירה ביותר לטיפול במשלוחי היהודים, מהגעתם למחנה ועד רציחתם וקבורתם. לשם כך הוא ביצע המתות ניסיוניות. הוא פיתח עקרונות שעל פיהם בוצע תהליך ההשמדה, אורגן מבנה המחנה ונקבעו הפעולות השונות אשר נכפו על המובאים, מזמן ירידתם מהקרונות ועד השמדתם.
כל הפעולות התבצעו במהירות רבה כדי שהמגורשים לא יספיקו להתבונן ולתפוס את המתרחש, וכדי לשתק את תגובותיהם ובכך להכשיל ניסיונות בריחה או התנגדות. המהירות גם נועדה להעלות את כושר ההרג של המחנה ובכך איפשרה לקלוט ולהשמיד יותר משלוחים ביום אחד.
היהודים יועדו לבצע את כל העבודות הפיזיות הקשורות לתהליך ההשמדה: הרחקת הגוויות מתאי הגזים וקבורתן, עקירת שיני הזהב, איסוף בגדיהם וחפציהם של הנרצחים ומיונם. לשם כך, מכל משלוח נבחרו עשרות או מאות צעירים יהודים חסונים אשר ביצעו את העבודות הללו למשך מספר ימים ואחר כך נרצחו. קבוצה אחרת של אסירים יהודים (אנשי מקצוע) הושארה בחיים בכל מחנה כדי לספק שירותים שונים לאנשי הסגל הגרמנים והאוקראינים (נגרות, סנדלרות, חייטות ועוד). קבוצה זו הוחזקה בנפרד מן היהודים אשר נשלפו מן המשלוחים לשם העבודה הפיזית במסגרת מכונת ההשמדה.
שלושת מחנות "מבצע ריינהרד" היו בעלי מבנה דומה. המיומנות והניסיון שנצברו בעת הקמת בלז'ץ וסוביבור, בנוגע לאופן הבנייה בכלל ולביצוע תהליך ההשמדה בפרט, נוצלו לשם תכנונו, הקמתו והפעלתו היעילה של מחנה טרבלינקה. שיטת ההרג שפיתח כריסטיאן וירט איפשרה את רציחתם של רבבות יהודים מדי יום בשלושת מחנות "מבצע ריינהרד".
בראיון עם גיטה סרני, פרנץ שטנגל נזכר באחד הביקורים של וירט בטרבלינקה בתפקידו כמפקח על מחנות ריינהרד באזור ספטמבר 1942:
"לומר את האמת, אחד למד להתרגל לזה. הם היו משא (cargo) . אני חושב שזה התחיל ביום שראיתי לראשונה את אזור ההשמדה (Totenlager) בטרבלינקה. אני זוכר את וירט עומד שם, ליד ערימות הגוויות השחורות-כחולות. לא היה לזה דבר שקשור לאנושיות - זה לא היה יכול להיות. זה היה מסה - מסה של בשר נרקב. וירת אמר "מה נעשה עם כל הזבל הזה". אני חושב שזה הרגע שבאופן חסר מודע התחלתי לראות בהם כמשא."
ב-3 בנובמבר 1943 התבצעה על פי פקודת וירט "אקציית ארנטפסט" (בגרמנית: Aktion Erntefest, "מבצע חג הקציר") שהיוותה את אחת הרציחות האיומות ביותר בשואה, במסגרתו נרצחו כל היהודים שנותרו במחוז לובלין ובגטו לובלין, וכן כל עובדי הכפייה במחנות. כ-43,000 יהודים נרצחו בטבח והוא היווה את סיומו של מבצע ריינהרד.
סופו

לאחר סגירתם של שלושת מחנות המוות בשלהי 1943 הועברו אנשי הצוות שלהם לאזור טריאסטה בגבול איטליה - סלובניה כדי להילחם בפרטיזנים ולהשמיד את יהודי האזור. וירט נהרג במאי 1944 ממארב של פרטיזנים.
ראו גם

אקציית ארנטפסט
הערות שוליים

↑  Tregenza, Michael. Christian Wirth: Inspekteur der Sonderkommandos, Aktion Reinhard. Vol. XV, Lublin 1993, p. 7.
↑  Arad, Yitzhak (1987). Belzec, Sobibor, Treblinka: The Operation Reinhard Death Camps. Bloomington: Indiana University Press. ISBN 9780253342935
| --- | --- |
בקרת זהויות :  NLI: 987011084698705171  PLWABN: 9811479065705606  GND: 12885359X  ISNI: 0000 0000 6680 781X  LCCN: nr96036359  VIAF: 18287036   WorldCat (עם VIAF): 18287036
ירדן במשחקים האולימפיים

רץ המרתון הירדני מתקאל אבו דראיס במהלך אולימפיאדת לונדון
ירדן משתתפת במשחקים האולימפיים מאז אולימפיאדת מוסקבה (1980).
באולימפיאדת ריו דה ז'ניירו (2016), זכתה ירדן במדליה האולימפית הראשונה שלה, לאחר שלוחם הטקוואנדו אחמד אבו גוש זכה במדליית הזהב בתחרות במשקל עד 68 ק"ג. באותם משחקים העפיל המתאגרף חוסיין אישאיש לשלב רבע הגמר. לוחם טאקוונדו אחר זכה אמנם במדליית ארד כבר באולימפיאדת סיאול (1988), ואולם אז נערכו בענף זה תחרויות ראווה בלבד, והן לא היו חלק מהתחרויות הרשמיות. באולימפיאדת אתונה (2004) הפסיד לוחם הטאקוונדו איברהים כמאל בקרב על מדליית הארד ליריב צרפתי.
באולימפיאדת טוקיו (2020) הוסיפה לעצמה ירדן עוד 2 מדליות, אחת נוספת בענף הטקוואנדו בצבע כסף, ולראשונה זכתה גם בענף הקראטה.
ירדן לא השתתפה מעולם באולימפיאדת חורף.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת מוסקבה (1980): 0
אולימפיאדת לוס אנג'לס (1984): 0
אולימפיאדת סיאול (1988): 0
אולימפיאדת ברצלונה (1992): 0
אולימפיאדת אטלנטה (1996): 0
אולימפיאדת סידני (2000): 0
אולימפיאדת אתונה (2004): 0
אולימפיאדת בייג'ינג (2008): 0
אולימפיאדת לונדון (2012): 0
| אולימפיאדת ריו דה ז'ניירו (2016) | 1 | 0 | 0 | 1 |
| אולימפיאדת טוקיו (2020) | 0 | 1 | 1 | 2 |
| סך הכל | 1 | 1 | 1 | 3 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  טאקוונדו | 1 | 1 | 0 | 2 |
|  קראטה | 0 | 0 | 1 | 1 |
| סך הכל | 1 | 1 | 1 | 3 |
ראו גם

ירדן במשחקים הפאראלימפיים
ירדן במשחקים האולימפיים לנוער
הערות שוליים

↑  "Medals by Games" [מדליות לפי משחקים]. Olympic Analytics (באנגלית). נבדק ב-21 באפריל 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-21 באפריל 2022. {{cite web}}:  (עזרה)תחזוקה - ציטוט: url-status (link)
ינה בסרמני

| --- | --- |
אין תמונה חופשית
 לידה:  23 באפריל 1872 Cheșereu, רומניה 
 פטירה:  8 באוגוסט 1957 (בגיל 85) בודפשט, הרפובליקה העממית ההונגרית 
 מקום קבורה:  בית הקברות פרקשרטי בבודפשט 
 מקום לימודים:  המכון הטכנולוגי של ציריך (1893) 
 צאצאים:  מיקלוש בסרמני 
 
ינה בסרמני (במקור גולדהמר, בהונגרית: Böszörményi Jenő;‏ ארקשרי, 23 באפריל 1872 – בודפשט, 8 באוגוסט 1957) היה מהנדס מכונות יהודי-הונגרי. הוא ניהל את משרד התכנון שתכנן ובנה את מנוע הדיזל הראשון בהונגריה בשנת 1899. בנו היה מיקלוש בסרמני רופא ריאות, פרופסור.
קורות חייו

ינה גולדהמר נולד במשפחה יהודית כבנם של בנם של ליפוט גולדהמר ושל אנה שוורץ. בשנת 1893, הוא קיבל תואר בהנדסת מכונות באוניברסיטת ציריך. משנת 1896 עבד במשרד הבנייה של "מפעל נשק ומכונות" (Fegyver- és Gépgyár). תפקידו העיקרי היה להקים ולנהל את משרד תכנון מנועי הדיזל של המפעל. בהתבסס על תיעוד התכנון, מנוע הדיזל ההונגרי הראשון הושלם בתכנונו ב-1899.
משנת 1903 עבד כמהנדס ראשי במפעלי לה האבר בצרפת ולאחר מכן בלונדון של מפעל המכוניות וסטינגהאוז והשתתף בפיתוח דגמי המכוניות של המפעל. בהמשך עבר לסניף המפעל בארד, שם עסק בנושאים הקשורים לתכנון ותפעול קטרים בנזין-חשמליים.
ב-23 באוקטובר 1909, בבודפשט, ברובע 5, נשא לאישה את אילונה לוואי, בתם של איגנץ לוואי ושל יולה דויטש.
בין 1924 לבין 1931, ניהל את ייצור המכוניות של מפעל המכונות הכללי ההונגרי (MÁG), כמנהל האגף הטכני. עם ידע תאורטי רב וניסיון עריכה עשיר ממחוץ להונגריה, הוא לקח על עצמו את ייצור המכוניות ההונגרי בקנה מידה גדול (MAGOMOBIL, MAGOSIX). הוא היה מחלוצי הייצור המקומי של מנועי דיזל ומכוניות.
כתביו

מחקריו ומאמריו פורסמו בכתבי עת שונים, בעיקר ב" עלון השבועי" ובעלון אגודת המהנדסים והאדריכלים ההונגרית".
לקריאה נוספת

"Böszörményi Jenő". kfki.hu.
"Böszörményi Jenő". oszk.hu.
פאל גויאש: חייהם ויצירותיהם של סופרים הונגרים. בודפשט, אגודת הספרנים והארכיונאים ההונגרים, 1939-2002.
לקסיקון ביוגרפי הונגרי I-II. עורך ראשי. אגנש קניירש. בודפשט, הוצאה לאור אקדמית, 1967-1969.
אנציקלופדיה הונגרית. עורך ראשי. לאסלו אלסטש (כרכים א'-ה'), גאבור ברני, לאסלו באראני. בודפשט, הוצאה לאור אקדמית, 1993.
הונגרים בהיסטוריה של מדעי הטבע והטכנולוגיה. עורך ראשי. פרנץ נאגי, דנס נאגי. בודפשט, MVSZ-MTA-BME-MTESZ-מרכז מידע טכני וספרייה לאומית, 1986.
אנציקלופדיה מלומדת הונגרית. עורך ראשי. פרנץ נאגי. בודפשט, Better-MTESZ-OMIKK, 1997.
יוזף פלטינוס: פשעי הבנייה החופשית. 4. מפרסם. בודפשט 1938–1939. Budai-Bernwaliner József .
הלקסיקון החדש של רוואי. עורך ראשי. קולגה אישטוואן טרסולי. Szekszárd, Babits, 1996-.
לקסיקון ביוגרפי חדש הונגרי. עורך ראשי. לאסלו מרקו. בודפשט, מועדון הספר ההונגרי
הערות שוליים

↑  A Belügyminisztérium 1881. évi 42575. sz. rendelete. Névváltoztatási kimutatások 1881. év 8. oldal 11. sor.
↑  A házasságkötés bejegyezve Budapest V. ker. polgári házassági akv. 414/1909. folyószám alatt.
לה ליסט

לה ליסט (בצרפתית: La Liste; הרשימה) היא רשימת 1000 המסעדות הטובות ביותר בעולם המפורסמת בידי משרד החוץ הצרפתי.
הרשימה מתבססת על אלגוריתם המשקלל נתונים של 200 מדריכי אוכל מקרוב ל-100 מדינות ברחבי העולם, קשת המדריכים נעה בין מדריכים מקצועיים כמו מדריך מישלן האדום לבין מדריכים המבוססים על דירוג של הדיוטות באינטרנט וחוכמת ההמונים. אלגוריתם זה מעניק לרשימה חזות אובייקטיבית ובכך מבקש משרד החוץ הצרפתי להקנות לה יתרון על פני המדריכים המקצועיים ששיקולי העריכה בהם נסתרים מעין הקהל. הרשימה מתמודדת עם הרשימה האנגלית של "50 המסעדות הטובות בעולם".
ברשימת 1000 המסעדות לשנת 2015 כלולות 127 מסעדות ביפן, 118 מסעדות בצרפת ו-101 מסעדות בארצות הברית. 4 מסעדות ישראליות נכנסו לרשימה, אך אחת מהן "מול ים" כבר לא הייתה פעילה בעת פרסום הרשימה.
במקום הרביעי ברשימה מסעדתו של השף הצרפתי גי סאבואה, ובמקום העשירי המסעדה של ז'ואל רובישון.
כריסטיאן ויירי

כריסטיאן ויירי (באיטלקית: Christian Vieri; נולד ב-12 ביולי 1973 בבולוניה, איטליה) הוא כדורגלן עבר איטלקי אשר שיחק בעמדת החלוץ.
ילדותו וראשית הקריירה

ויירי גדל בסידני, אוסטרליה, באחת מהקהילות האיטלקיות הגדולות בעולם. אביו היה אגדה ששיחק בקבוצה איטלקית מסידני, מרקוני סטליונס. ויירי שיחק בקבוצת הילדים של מרקוני אבל משפחתו חזרה לאיטליה לאחר זמן קצר. הוא התחיל את הקריירה שלו במועדון קטן שנקרא פראטו ב-1989. כששיחק שם זוהה על ידי טורינו קאלצ'ו ושיחק את משחקו הראשון בליגה האיטלקית הראשונה בשנה לאחר מכן. הוא צבר 6 הופעות והופיע גם בקופה איטליה. הוא אף נכלל בסגל הקבוצה לצמד משחקי גמר גביע אופ"א 1992, אך לא שותף במהלכם.
קריירה

בנובמבר 1992, ויירי עבר למועדון מהליגה השנייה, פיזה, ובתקופתו שם הבקיע 2 שערים. בעונה שלאחר מכן, הוא עבר לרוונה מהליגה השנייה גם כן, ולזכותה הבקיע 12 שערים. ויירי עבר לוונציה, ובעונתו היחידה שם הבקיע 11 שערים. בתומה עבר פעם נוספת, לאטאלנטה שם הבקיע 7 שערים.
המזל הגדול שלו הגיע כשזוהה על ידי יובנטוס בעונת 97/1996. הוא הופיע במדיה 23 פעמים, והבקיע 8 שערים בליגה הראשונה, והוסיף 6 שערים ב-10 הופעות בליגת האלופות. לאחר עונה זו עבר שוב, לאתלטיקו מדריד הספרדיה. שם הפך ויירי לסמל המזוהה עם כדורגל איטלקי, ובמונדיאל 1998 היה מלך השערים של נבחרת איטליה יחד עם רוברטו באג'ו. ויירי כבש 24 שערים ב-24 הופעות באתלטיקו מדריד, ממוצע של שער למשחק, מה שהפך אותו למלך השערים של הליגה הספרדית באותה עונה.
לאחר גביע העולם הוא עבר לאס אס לאציו, שם היה יוצא מן הכלל בעונתו הראשונה, כשהבקיע 12 שערים בליגה ועוד אחד באירופה. ב-1999, הקריירה של ויירי עברה שינוי כשסומן על ידי אינטר, והמיליונר מאסימו מורטי, מי שהחתים את רונאלדו בשיא ההעברות לשחקן. ויירי הפך לשחקן הכדורגל העשיר בעולם כשהסכים לעבור לאינטר. בתקופתו בקבוצה, היה מלך השערים בליגה האיטלקית ב-2003 עם 24 שערים.
ביולי 2005, ויירי ואינטר מילאנו הגיעו להסכמה הדדית על סיום חוזהו. ויירי חתם אצל היריבים מהעיר, מילאן. בינואר 2006 עבר ויירי ממילאן למונקו. במהלך שנת 2006, כשחקן מונקו, נפצע ויירי בברכו ונאלץ לעבור ניתוח מקיף ששלל את האפשרות שישחק במונדיאל בפעם השלישית ברציפות. ביולי 2006 חתם ויירי על חוזה לעונה אחת בסמפדוריה, אך כעבור חודשיים עבר שוב לאטאלנטה, שבה חתם על חוזה בשכר מצומצם של 1500 אירו לחודש, למשך עונה אחת. למרות החוזה הקטן הוא קיבל בונוסים של 100 אלף אירו לכל שער שהיה מיועד לכבוש. בסיום העונה הוחלט לא לחדש את חוזהו.
ב-10 ביולי 2007, חתם ויירי בפיורנטינה לעונה אחת תמורת 2.75 מיליון דולר. לאחר עונה בודדת בה כבש שישה שערים, חזר ויירי לאטלנטה בפעם השלישית. ב-20 באוקטובר 2009, הודיע על פרישה מכדורגל.
נבחרת לאומית

ויירי הבקיע 23 שערים ב־49 הופעות בנבחרת איטליה ושיחק בשורותיה במונדיאל 1998 ומונדיאל 2002, וגם ביורו 2004. ויירי נחשב לאחד החלוצים האיטלקים הטובים בכל הזמנים. הוא נבחר על ידי פלה לאחד מ־125 שחקני הכדורגל החיים הטובים בעולם במרץ 2004.
כתב ראי

כתב ראי על אמבולנס
כתב ראי הוא צורת כתיבה, שבה, כאשר מתבוננים דרך מראה, אפשר לקרוא באופן טבעי ורגיל את ההשתקפות של הכתוב, כלומר הטקסט המוצג הוא תמונת ראי של הטקסט הנקרא.
המפורסם בין כותבי כתב הראי היה לאונרדו דה וינצ'י, שהיה שווה ידיים אבל כתב ביד שמאל, וכתב ברשימותיו את האותיות הלטיניות מימין לשמאל ובאופן מהופך, למשל את האות C כתב כך: Ɔ.
על אמבולנסים מופיעה לפעמים AMBULANCE בכתב ראי, כדי שנהגים יוכלו לקרוא אותה ממראת הצד של הרכב שלהם.
כתיבה בכתב ראי מופיעה לפעמים אצל ילדים צעירים הלומדים לכתוב. כתיבת ראי יכולה להופיע גם בסוגים מסוימים של דיסגרפיה.
גלריה

הספרה 3 כתובה בכתב ראי, יכולה גם לדמות את צורתה הקטנה של האות היוונית אפסילון
המילה Policia כתובה על מכונית משטרה בכתב ראי
בספרות עברית

תמר, גיבורת ספרו של דויד גרוסמן "מישהו לרוץ אתו", משתמשת בכתב ראי כאשר היא רוצה לכתוב משהו שהוריה לא יקראו.
ראו גם

בוסטרופידון
כתב
שפה
ישיבת נתיב התורה

| --- | --- |

 ישיבה
 תקופת הפעילות:  1993–הווה (כ־31 שנים) 
 מיקום
 מדינה:  ישראל ישראל
 קואורדינטות:  32°04′27″N 34°54′46″E﻿ / ﻿32.074166666667°N 34.91275°E﻿ / 32.074166666667; 34.91275
  (למפת גוש דן מוגדלת) ישיבת נתיב התורה(למפת גוש דן רגילה) ישיבת נתיב התורה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת נתיב התורה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת נתיב התורה
 
ישיבת נתיב התורה היא ישיבה גדולה אלטרנטיבית השוכנת בפתח תקווה.
רקע

ישיבת נתיב התורה הוקמה בשנת תשנ"ד (1993) על ידי הרב אברהם ויינברג יחד עם הרב לדני, שעזב זמן לא רב לאחר פתיחתה. זמן קצר לאחר מכן הצטרפו אליהם הרב פנחס אלימלך רונס זצ"ל והרב משה בלוי.
בראשית דרכה פעלה הישיבה בבני ברק, משם עברה ליישוב  קדימה, שנה לאחר מכן עברה הישיבה למושב חמ"ד, ובשנת תשנ"ו (ספטמבר 1995) עברה לראש העין שם פעלה כעשר שנים עד אשר הועברה בשנת תשס"ו (ספטמבר 2005) אל משכנה החדש בשכונת עמישב בפתח תקווה. זמן קצר לפני מעבר הישיבה לשכונת עמישב עזבו הרבנים ויינברג ובלוי את הישיבה ומאז כיהן הרב רונס לבדו בראשות הישיבה.
ב-י"ד טבת תשע"ה נפטר בפתאומיות ראש הישיבה הרב פנחס אלימלך רונס זצ"ל והוא בן 54 בפטירתו. 
עם פטירתו הטראגית של ראש הישיבה, לקח על עצמו בנו הרב משה רונס שליט"א את עול הישיבה והוא העומד בראשה כיום.